**Paraplyens Venner - Støtteforening i Taastrup - Vedtægter**

**§ 1 Navn**

Paraplyen Venner

**§ 2 Hjemsted**

Foreningens hjemsted Taastrup i Høje-Taastrup kommune

**§3 Formål**

Foreningens formål er at støtte arbejdet i Værestedet Paraplyen i Taastrup, der arbejder efter KFUM’s Sociale Arbejde i Danmarks formål og retningslinier. KFUM’s Sociale Arbejde i Danmark’s formål er på den danske folkekirkes grund at yde en diakonal og social indsats og bidrage til at skabe værdige vilkår for mennesker i udsatte livssituationer.

**§4 Medlemmer**

* 1. Enhver som har betalt kontingent til foreningen og som tilslutter sig foreningens formål og idégrundlag, er medlem af foreningen. Kontingent opkræves årligt i januar måned og betales inden udgangen af februar.
	2. Foreningen kan optage både privatpersoner og firmaer.
	3. Et medlem som ikke respekterer nærværende vedtægter eller beslutninger, som er vedtaget af generalforsamlingen, kan af bestyrelsen ekskluderes af foreningen.
	4. En eksklusion skal godkendes af den nærmest følgende generalforsamling.

**§5 Generalforsamling**

5.1 Generalforsamlingen er foreningens højeste myndighed.

5.2 Ordinær generalforsamling holdes en gang årligt, senest inden udgangen af april måned og indvarsles

ved annonce i Taastrup avis eller lignende medier, såfremt Taastrup avis måtte ophøre med at eksistere.

5.3 Generalforsamlingen indkaldes senest 14 dage før.

* 1. Dagsordenen skal mindst indeholde følgende punkter
1. Valg af dirigent
2. Valg af referent
3. Bestyrelsens beretning om foreningens virksomhed i det forløbne år
4. Revideret regnskab forelægges til godkendelse
5. Eventuelle forslag
6. Fastsættelse af kontingent
7. Valg af bestyrelse og bestyrelsessuppleant
8. Valg af revisor
9. Eventuelt
	1. Forslag til behandling under dagsordenens punkt fem skal ved navns underskrift sendes til bestyrelsen senest 4 uger før generalforsamlingen. Modtagne forslag

Udsendes sammen med indkaldelse til generalforsamlingen.

* 1. Alle beslutninger på generalforsamlingen træffes ved almindelig stemmeflertal. Den til enhver tid lovligt indvarslede generalforsamling er beslutningsdygtig.
	2. Kun medlemmer med gyldig kvittering for betalt medlemskab har møde, tale og stemmeret på generalforsamlingen.
	3. Et medlem har en stemme, der kan ikke stemmes med fuldmagt.

**§ 6 Ekstraordinær generalforsamling**

Ekstraordinær generalforsamling afholdes, når bestyrelsen finder anledning hertil, eller efter skriftligt formuleret krav herom fra mindst ¼ af foreningens medlemmer. Ekstraordinær generalforsamling skal afholdes senest 6 uger efter at kravet er fremsat og dagsorden herfor er kommet formanden i hænde.

**§ 7 Foreningens ledelse og tegningsret**

7.1 Foreningen ledes af en bestyrelse på fem medlemmer, der vælges for 2 år ad gangen. Ved den første

 ordinære generalforsamling efter stiftelsen er tre bestyrelsesmedlemmer på valg. Rækkefølgen findes

 ved lodtrækning.

7.2 Bestyrelsen konstituerer sig selv med formand, næstformand, kasserer, sekretær plus et bestyrelses medlem.

7.3 Bestyrelsen fastsætter selv sin forretningsorden og træffer de beslutninger, der er nødvendige for

 foreningens drift, samt om beløb, der kan overføres til Værestedet Paraplyen i Taastrup

7.4 Foreningen tegnes af bestyrelsesformand og kasseren i fællesskab, eller i formandens fravær af næstformand og kasseren i fællesskab eller af den samlede bestyrelse.

7.5 Der kan meddeles enkeltperson prokura.

**§ 8 Regnskab og hæftelse**

8.1 Foreningens regnskabsår er kalenderåret. Første regnskabsår løber fra stiftelsen og frem til udgangen af det kalenderår, hvor foreningen er stiftet.

8.2 Foreningen hæfter kun for sine forpligtelser med den til foreningen hørende formue. Der påhviler ikke bestyrelsen nogen personlig hæftelse.

**§ 9 Vedtægtsændringer**

Til vedtægtsændringer kræves 2/3 af de afgivne stemmer på generalforsamlingen.

**§ 10** **Foreningens opløsning**

Til beslutning om foreningens opløsning kræves 2/3 af de afgivne stemmer på generalforsamlingen. I tilfælde af beslutning om opløsning af foreningen skal de midler, der måtte være til rådighed på pågældende tidspunkt tilfalde Værestedet Paraplyen i Taastrup, såfremt denne stadig eksisterer. Ellers til andre lignende velgørende formål i Høje Taastrup kommune.

---oo0oo---

Vedtaget på den stiftende generalforsamling den.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dirigent Referent*

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Formand Næstformand Kasserer*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Bestyrelsesmedlem Bestyrelsesmedlem*